Document ID: /roh_data/filtered/fineweb-2-filterrobots_roh.jsonl.gz/7479

L'uffizi da chatscha e pestga examinescha, sch'i èn inditgadas – sper evitar disturbis – ulteriuras mesiras per tegnair la selvaschina en il spazi da viver natiral.
L'uffizi da chatscha e pestga supplitgescha la populaziun ed en spezial er las sportistas ed ils sportists da naiv
- da betg disturbar ils spazis da viver dals animals selvadis,
- d'observar strictamain las zonas da paus per la selvaschina che las vischnancas han determinà, e
- da tegnair ils chauns sche pussaivel adina a la tschinta.
Sche la situaziun duess sa pegiurar vinavant, vegnan instradadas sistematicamain ulteriuras mesiras, sco per exempel scumonds d'access sco er il pinar singuls bostgs per pavel u il metter a disposiziun fain directamain en ils spazis da viver, per quietar supplementarmain ils spazis da viver d'enviern. Tut tenor co che l'aura sa sviluppa e co che la selvaschina sa cumporta po il chantun ordinar immediatamain questas mesiras.
RR novitads 16:00